ગુરુવારે રવિ પાટીલ નામના શખસે માટુંગાના ફાઈવ ગાર્ડન નજીક શ્રીનિવાસ બિલ્ડિંગની સામે જગાદેવ નારાયણ વર્મા બસસ્ટોપ પાસે ગટરનું એક ખુલ્લું ઢાંકણું જોયું હતું. આ મેનહોલ બરોબર રસ્તાની વચ્ચે હતો અને વાહનચાલકો માટે ખતરારૂપ બન્યો હતો. પાટીલ અને તેના સાથીદારે 101 અને 1916 સહિતની ઘણી હેલ્પલાઈનો પર બીએમસીનો સંપર્ક સાધવાની કોશિશ કરી હતી, પરંતુ કોઈ પ્રતિસાદ મળ્યો ન હતો, જ્યારે બીએમસી તરફથી કોઈ પણ આવ્યું નહોતું ત્યારે પાટીલ અને તેના સાથીએ મેનહોલ પર ઢાંકણું બેસાડી દીધું હતું.